

CONTRACT DE COMODAT
Nr.____/__________

I. PĂRȚILE CONTRACTANTE
1.1. MUNICIPIUL TIMIȘOARA, cu sediul în Timişoara, bd. C.D. Loga nr. 1, telefon: 0256/408300, fax: 0256/490635, cod fiscal 14756536,  reprezentat prin Primar, domnul NICOLAE ROBU, în calitate de comodant pe de o parte,
și
	1.2. INSPECTORATUL PENTRU SITUAȚII DE URGENȚĂ „BANAT” AL JUDEȚULUI TIMIȘ, cu sediul în județul Timiș, str. Infrățirii, nr. 13, reprezentat prin Inspector Șef, domnul LUCIAN-VASILE MIHOC, în calitate de comodatar, pe de altă parte,

	În conformitate cu prevederile Hotărârii Consiliului Local nr. 284/28.07.2017 privind aprobarea achiziționării unei autospeciale pentru intervenție și salvare de la înălțimi și transmiterea cu titlu gratuit Inspectoratului pentru Situații de Urgență “Banat” al județului Timiș;
	În temeiul art. 136, alin. (4) din Constituția României, a art. 874, art. 875, art. 2146 și următoarele din Noul Cod Civil;
	 În conformitate cu prevederile art. 124 din Legea 215/2001 a Administrației Publice Locale, actualizată;
Au convenit să încheie prezentul contract de comodat, cu respectarea următoarelor clauze:

	II. OBIECTUL CONTRACTULUI 
2.1. Comodantul dă spre folosință gratuită comodatarului, o autospecială pentru intervenție și salvare de la înălțimi, conform Anexei nr. 1  care este parte integrantă din prezentul contract.

III. DURATA CONTRACTULUI
3.1. Părţile au convenit să încheie prezentul contract de comodat pe termen de 5 ani  începând cu data încheierii lui, contractul putând fi prelungit prin acordul părților.
3.2. Predarea către comodatar se va face pe bază de proces - verbal de predare- primire (Anexa nr. 1) după semnarea prezentului contract.
3.3. Prin acordul părţilor, prezentul contract poate să înceteze şi înainte de termen.
3.4. Comodantul poate solicita oricând comodatarului restituirea autospecialei pentru intervenție și salvare de la înălțimi, fără să fie nevoit să justifice acest fapt, printr-o simplă notificare, respectiv 5 zile de la data confirmării primirii notificării.

IV. OBLIGATIILE PARTILOR
4.1. Obligațiile comodantului  sunt următoarele:
a) să predea spre folosința comodatarului, autospeciala pentru intervenție și salvare de la înălțimi care face obiectul prezentului contract;
4.2. Obligațiile comodatarului sunt următoarele:
a) să utilizeze autospeciala pentru intervenție și salvare de la înălțimi pentru gestionarea intervențiilor pe raza municipiului Timișoara conform destinației și specificațiilor prevăzute în cartea tehnică a mașinii ;
b) să suporte toate cheltuielile: reparații, piese de schimb, asigurări RCA și CASCO combustibil, ITP , consumabile (ulei, filtre, etc. ) pe întreaga perioadă de derulare a contractului precum și reviziile periodice prevăzute în caietul de service; 
c) să suporte toată procedura (inclusiv cheltuieli financiare) pentru înmatricularea definitivă a autospecialei pentru intervenție și salvare de la înălțimi;
d) să păstreze, să întrețină și să folosească autospeciala pentru intervenție și salvare de la înălțimi, conform destinației, cu prudență și diligență, ca un bun proprietar;
e) să suporte toate riscurile și implicit toate reparațiile în caz de distrugere sau avariere;
f) comodatarul va înștiința semestrial Primăria Municipiului Timișoara printr-un raport în scris adresat Compartimentului Voluntar pentru Situații de Urgență cu privire la starea tehnică precum și orice modificare adusă autospecialei;
g) să efectueze reparaţiile curente și capitale necesare necesare şi să nu transmită dreptul de folosinţă asupra autospecialei pentru intervenție și salvare de la înălțimi, unei terţe persoane;
h) să suporte toate cheltuielile pentru buna funcţionare a autospecialei pentru intervenție și salvare de la înălțimi, inclusiv reparațiile curente și capitale;
i) să suporte toate riscurile în caz de distrugere sau avariere a autospecialei pentru intervenție și salvare de la înălțimi;
j) să predea comodantului autospeciala pentru intervenție și salvare de la înălțimi, în stare de funcționare perfectă,  în conformitate cu procesul verbal de predare-primire care va constitui anexă la prezentul contract, la data expirării termenului pentru care s-a încheiat contractul, sau la simpla notificare făcută de acesta;
k) să plătească daune în valoare de 0,5% lei/zi pentru fiecare zi de întârziere în predarea autospecialei pentru intervenție și salvare de la înălțimi, de la data expirării contractului sau data solicitării predării transmisă de comodant, și până la data preluării efective;
l) să înștiințeze comodantul despre orice tulburare de posesie sau avarie produsă bunurilor.

V. ÎNCETAREA CONTRACTULUI
5.1. La împlinirea termenului pentru care a fost încheiat, dacă nu a fost prelungit prin acordul părților ;
5.2. La solicitarea comodantului trimisă printr-o simpla notificare de reziliere a contractului, respectiv 5 zile de la data confirmării primirii notificării. 
5.3. Alte cauze prevăzute de lege.

VI. FORŢA MAJORĂ
6.1. Nici una dintre părţile contractante nu răspunde de neexecutarea la termen sau /şi de executarea în mod necorespunzător - total sau parţial - a oricărei obligaţii care îi revine în baza prezentului contract, dacă neexecutarea sau/şi executarea obligaţiei respective a fost cauzată de forţa majoră, aşa cum este definită de lege.
6.2. Partea care invocă forţa majoră este obligată să notifice celeilalte părţi, în termen de 5 zile aparitia evenimentului exonerator de răspundere. 
6.3. Dacă în termen de 30 de zile de la producere, evenimentul respectiv nu încetează, părţile au dreptul să-şi notifice încetarea de plin drept a prezentului contract, fără ca vreuna dintre ele să pretindă daune-interese.
6.4. Cazul fortuit sau de forţă majoră exclude răspunderea comodatarului dacă acesta nu a putut prevedea pericolul, nu a folosit autospeciala pentru intervenție și salvare de la înălțimi, conform destinaţiei şi dacă a restituit-o comodantului la termen.
6.5. Dacă comodatarul foloseşte bunurile cu altă destinaţie decât aceea pentru care i-au fost împrumutate sau dacă prelungeşte folosinţa după scadenţa restituirii, comodatarul răspunde de pieirea sau deteriorarea bunurilor, chiar dacă acestea se datorează unor forţe majore. Comodatarul răspunde pentru pieirea bunurilor date în folosință când acestea sunt cauzate de forţe majore de care comodatarul le-ar fi putut feri întrebuinţând bunuri proprii sau când, neputând salva decât unul dintre bunuri, l-a preferat pe al său.

VII. NOTIFICĂRILE ÎNTRE PĂRŢI
7.1. În accepţiunea părţilor contractante, orice notificare adresată de una dintre acestea celeilalte este valabil îndeplinită dacă va fi transmisă la adresa/sediul prevăzut în partea introductivă a prezentului contract.
7.2. În cazul în care notificarea se face pe cale poştală, ea va fi transmisă prin scrisoare recomandată cu confirmare de primire (AR) şi se consideră primită de destinatar la data menţionată de oficiul poştal primitor pe această confirmare.
7.3. Dacă notificarea se trimite prin fax sau e-mail, ea se consideră primită în prima zi lucrătoare după cea în care a fost expediată.
7.4. Notificările verbale nu se iau în considerare de nici una dintre părţi, dacă nu sunt confirmate prin intermediul uneia dintre modalităţile prevăzute la alineatele precedente.

VIII. SOLUŢIONAREA LITIGIILOR
8.1. Părţile au convenit ca toate neînţelegerile privind validitatea prezentului contract sau rezultate din interpretarea, executarea şi încetarea acestuia să fie rezolvate pe cale amiabilă de ele.
8.2. În cazul în care rezolvarea eventualelor litigii nu este posibilă pe cale amiabilă, părţile se vor adresa instanţelor judecătoreşti cu sediul în Timișoara.

IX. CLAUZE FINALE
9.1. Modificarea prezentului contract se face numai prin act adiţional încheiat între părţile contractante.
9.2. Prezentul contract, împreună cu anexele sale care fac parte integrantă din cuprinsul său, reprezintă voinţa părţilor şi înlătură orice altă înţelegere verbală dintre acestea, anterioară sau ulterioară încheierii lui.
 Prezentul contract s-a încheiat azi ______________, în 2 exemplare originale, câte una pentru fiecare parte.
             COMODANT				                                     COMODATAR
     MUNICIPIUL TIMIȘOARA                                   INSPECTORATUL PENTRU SITUAȚII 
           PRIMAR                                                                          DE URGENȚĂ “BANAT” TIMIȘ                        

                                                                                                         LUCIAN-VASILE MIHOC

